**A Plus Size photography nyereményjáték szabályzata**

A jelen szabályzat szerinti nyereményjátékot Erdős Judit e.v. (székhely: 1117 Budapest, Karinthy Frigyes út 15, nyilvántartási szám: 37639494, adószám: 76214404-1-43, telefonszám: 20/8525-100, e-mail: erdosjuci@gmail.com, képviseli: Erdős Judit, a továbbiakban: Szervező) önállóan szervezi a jelen szabályzat alapján:

A nyereményjáték adatkezelője a Szervező, adatfeldolgozója a Szervező és a zsűri (Kozma Rita a Plus Size magazin főszerkesztő-tulajdonosa, Tóth Viktória a PLUS SIZE NAP egyik főszervezője és Erdős Juci Plus Size fotós és a PLUS SIZE NAP másik főszervezője).

1. A nyereményjáték időtartama alatt a játékszabályzat hozzáférhető minden felhasználó számára a www.jucierdos.com weboldalon. A szabályzat módosításait, valamint a játék esetleges megszüntetéséről szóló értesítést a Szervező e weboldalon teszi közzé.
2. A nyereményjáték Szervezőjének és a zsűrinek bármely, a jelen játékkal kapcsolatos döntése végleges és minden tekintetben kötelező érvényű, azokkal kapcsolatban jogi úton eljárás nem kezdeményezhető. A Szervező kizárja a weboldal felhasználó, vagy a játékban résztvevő bármely jogcímen történő, Szervezővel szembeni igény érvényesítésének lehetőségét.
3. Szervező fenntartja a jogot a játék törlésére vagy felfüggesztésére, vagy a nyeremények részben vagy egészben történő megtagadására, ha a játék kapcsán visszaélés, vagy a feltételek megszegésének gyanúja merül fel, vagy vis major esetén.
4. A Szervező fenntartja magának a jogot arra, hogy a játékszabályzatot, vagy magát a játékot kiegészítse vagy módosítsa, de arról a weboldalon keresztül köteles értesíteni a weboldal felhasználóit, valamint a játékban résztvevőket.
5. A játékban történő részvétel a mindenkor hatályos szabályzat megértésének és elfogadásának minősül.
6. A játék meghatározása
7. A 100.000 Ft értékű fotózás (lásd: A nyeremény fejezetet) kisorsolása azok között, akik a játék Szervezőjének www.jucierdos.com található felhívására motivációs pályázatot nyújtanak be „Önelfogadásom története” címmel.
8. Mindezek alapján, a Szervező és a zsűri jogosult kiértékelni a pályázatokat olyan szempontok alapján, mint kinek a története a legmotiválóbb saját elfogadásával kapcsolatban, és hogyan tudna a pályázó leginkább példaképe lenni a többi telt hölgynek.
9. A játék időtartama: 2019. szeptember 1. napjától 2019. október 31. napján 24:00 óráig tart. A nyertes pályázat kiválasztására 2019. november 3. napján kerül sor, az eredményhirdetés a 4. PLUS SIZE NAP-on (2019. november 17.) történik a kiválasztott nyertes nevének felhasználásával.
10. A játékban történő részvétel feltételei:
11. A nyereményjátékban részt vehet minden természetes személy, az alábbi kivételekkel: a játékban nem vehetnek részt
	1. a Szervező vezető tisztségviselői, munkavállalói, megbízottjai, valamint, ezen személyeknek a hatályos Ptk. -ban meghatározott közeli hozzátartozói; valamint
	2. a Szervező megbízásából a nyereményjáték előkészítésében és lebonyolításában közreműködő személyek és cégek vezető tisztségviselői, munkavállalói, megbízottjai, valamint, és ezen személyeknek a hatályos Ptk.-ban meghatározott közeli hozzátartozói.
12. A sorsoláson történő részvétel feltételei
13. A sorsoláson azok a játékban részt vett természetes személyek vehetnek részt, akik a fent említett weboldalon közzétett pályázatra motivációs levelet nyújtottak be.
14. A játék menete
15. A fent nevezett weboldalon meghirdetett pályázati anyagok és személyes adatok (név, e-mail cím, életkor) egy, más adatbázisoktól elkülönített adatállományba kerülnek.
16. Az eredményhirdetéskor ezen adatállományból származó nyertes neve és motivációs pályázata kerül kihirdetésre.
17. Az eredményhirdetés alkalmával egyetlen nyertes kerül kihirdetésre.
18. A nyertes a nyereményét az eredményhirdetést követően történő szóbeli vagy írásbeli (e-mail-en történő) tájékoztatás után tudja felhasználni 2020. február 20-ig.
19. A nyereményt a nyertes a Szervezővel előre egyeztetett időpontban és helyen veheti igénybe, mely szolgáltatás minden költségét a Szervező viseli.
20. A nyeremények
21. A pályázat nyereménye egy 100.000 Ft értékű fotózási csomag a Szervezőnél.
22. A nyeremények más termékre nem cserélhetők, továbbá készpénzre nem válthatók át, valamint más személyre nem ruházhatók át.
23. Adatvédelem
24. Az adatvédelemre vonatkozóan a Szervező Adatvédelmi és Adatbiztonsági Szabályzatot fogadott el.
25. A nyereményjátékkal kapcsolatos adatkezelésre és adatfeldolgozásra vonatkozó szabályok a hatályos Adatvédelmi és Adatbiztonsági Szabályzatban kerültek meghatározásra.
26. A mindenkor hatályos Adatvédelmi és Adatbiztonsági Szabályzat elérhető a www.jucierdos.com weboldalon.
27. A Szervező a jelen játékszabályzatban is felhívja a résztvevők figyelmét arra, az adataik kezelésének jogalapja a résztvevők, mint érintettek önkéntes hozzájárulása a játékszabályzat, valamint az Adatvédelmi és Adatbiztonsági Szabályzat megértését és elfogadását követően, célja pedig a sorsolás lebonyolítása, az érintettek azonosítása a sorsolást követően, valamint a kapcsolattartás.
28. Szervező a nyertesek neveit a weboldalon elérhetővé teheti harmadik személyek számára, ezért felhívja a weboldal felhasználók figyelmét, hogy ennek tudatában mérlegeljék a promóciós játékon történő részvétel lehetőségét.
29. Tekintettel arra, hogy a játékban történő részvétel ingyenes (tétfizetéshez nem kötött), így a Szerencsejáték szervezéséről szóló 1991. évi XXXIV. törvény hatálya alá nem esik, nem engedélyköteles, és nem bejelentés-köteles tevékenység. Amennyiben Szervezőnek adófizetési kötelezettsége fakadna a jelen nyereményjáték szervezéséből, azt a játékban résztvevőkre, vagy a nyertesekre nem hárítja el, maga viseli.

Lezárva: 2019. augusztus hó 27. nap

 Erdős Judit e.v.